open-index/open-wikipedia-markdown huggingface dataset:
শফিকুর রহমান চৌধুরী

**শফিকুর রহমান চৌধুরী** বাংলাদেশের রাজনীতিবিদ। তিনি সিলেট-২ আসনের সাবেক সংসদ সদস্য ও সিলেট জেলা আওয়ামী লীগের সভাপতি। তিনি বাংলাদেশের প্রবাসী কল্যাণ ও বৈদেশিক কর্মসংস্থান মন্ত্রণালয়ের সাবেক প্রতিমন্ত্রী।

## প্রাথমিক জীবন
শফিকুর রহমান চৌধুরী ১৮ আগস্ট ১৯৫৭ সালে সিলেট জেলার বিশ্বনাথের দশঘর ইউনিয়নের চান্দভরাং গ্রামে জন্মগ্রহণ করেন। তার পিতার নাম আব্দুল মতলিব চৌধূরী ও মাতার নাম  লতিফুন নেসা চৌধূরী। তিনি ১৯৭২ সালে চান্দভরাং উচ্চ বিদ্যালয় থেকে এসএসসি, ১৯৭৫ সালে সিলেট এমসি কলেজ থেকে এইচএসসি ও ১৯৭৯ সালে বিএ ডিগ্রী লাভ করেন। ব্যক্তিগত জীবনে তিনি তিন কন্যা সন্তানরে জনক।

## রাজনৈতিক ও কর্মজীবন
শফিকুর রহমান চৌধুরী ১৯৬৯ সালে ছাত্রলীগের রাজনীতির সাথে জড়িত হন। ১৯৭৮ সালে যুক্তরাজ্যে যাওয়ার পর তিনি আওয়ামীলীগের রাজনীতির সাথে জড়িত হন এবং যুক্তরাজ্য আওয়ামীলীগের বিভিন্ন  গুরুত্বপূর্ণ দায়িত্ব পালন করেন।

তিনি ছিলেন টাওয়ার হ্যামলেটস কমিউনিটি ডেভোলাপমেন্ট ট্রাস্টের সেক্রেটারী, বেথনাল গ্রীন সিটি চ্যালেঞ্চের ডিরেক্টর ও বিভিন্ন সাব কমিটির কো-চেয়ারম্যান, বিশ্বনাথ প্রবাসী এডুকেশন ট্রাস্টের সভাপতি, প্রবাসী ভোটাধিকার বাস্তবায়ন কমিটির সদস্য সচিব, লন্ডনে বৈশাখী মেলা বাস্তবায়ন কমিটির সদস্য ও অন্যতম উদ্যোক্তা, বাংলা টাউন বাস্তবায়নের অন্যতম উদ্যোক্তা এবং লন্ডন বাংলাদেশ সেন্টারের এডহক কমিটির সদস্য।

যুক্তরাজ্য আওয়ামীলীগের যুগ্ন সাধারণ সম্পাদক থেকে শফিকুর রহমান চৌধুরী সরাসরি সিলেট জেলা আওয়ামী লীগের সাধারণ সম্পাদক।

তিনি ২০০৮ সালের নবম জাতীয় সংসদ নির্বাচনে সিলেট-২ আসন থেকে বাংলাদেশ আওয়ামী লীগের হয়ে সংসদ সদস্য নির্বাচিত হয়েছিলেন।

তিনি ২০২৪ সালের দ্বাদশ জাতীয় সংসদ নির্বাচনে সিলেট-২ আসন থেকে বাংলাদেশ আওয়ামী লীগের হয়ে সংসদ সদস্য মনোনীত হন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

বিষয়শ্রেণী:নবম জাতীয় সংসদ সদস্য
বিষয়শ্রেণী:সিলেট জেলার রাজনীতিবিদ
বিষয়শ্রেণী:১৯৫৭-এ জন্ম
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ হাসিনার পঞ্চম মন্ত্রিসভার সদস্য
জগদল রাজবাড়ি

**জগদল রাজবাড়ি** বাংলাদেশ এর ঠাকুরগাঁও জেলার রানীশংকৈল উপজেলার জগদল নামক স্থানে অবস্থিত এক ঐতিহাসিক জমিদার বাড়ি।

## ইতিহাস
প্রায় ১৯০০ শতকের মাঝামাঝি সময়ে জমিদার বীরেন্দ্র কুমার এই জমিদার বাড়িটি প্রতিষ্ঠা করেন।

## অবকাঠামো

## বর্তমান অবস্থা
জমিদার বাড়ির সকল স্থাপনা এখন প্রায় ধ্বংসের মুখে। নদীর তীরে জমিদার বংশের একটি মন্দির ছিল। যা আজ একদম বিলীন হয়ে গেছে।

## তথ্যসূত্র

বিষয়শ্রেণী:ঠাকুরগাঁও জেলার দর্শনীয় স্থান
বিষয়শ্রেণী:ঠাকুরগাঁও জেলার প্রত্নতাত্ত্বিক স্থাপনা
বিষয়শ্রেণী:ঐতিহাসিক স্থান
এম এ হাসেম

**এমএ হাশেম** (৩০ আগস্ট ১৯৪৩–২৪ ডিসেম্বর ২০২০) বাংলাদেশের রাজনীতিবিদ ও ব্যবসায়ী ছিলেন। তিনি পারটেক্স গ্রুপের প্রতিষ্ঠাতা এবং চেয়ারম্যান ছিলেন।  তিনি নোয়াখালী-২ আসনের সংসদ সদস্য ছিলেন। 

## প্রাথমিক জীবন
এম এ হাসেম ৩০ আগস্ট ১৯৪৩ সালে নোয়াখালীর বেগমগঞ্জে জন্মগ্রহণ করেন। তার স্ত্রী সুলতানা হাশেম, এই দম্পতীর পাঁচ ছেলে আজিজ আল কায়সার, আজিজ আল মাহমুদ, আজিজ আল মাসুদ, রুবেল আজিজ ও শওকত আজিজ রাসেল।

## কর্মজীবন
এম এ হাসেম অর্ধ শতক আগে তামাক দিয়ে ব্যবসা শুরু করে বাণিজ্যের বিস্তার ঘটিয়েছেন আবাসন, আমদানি-রপ্তানি, পার্টিকেল বোর্ড, ইস্পাত, প্লাস্টিক, ভোগ্যপণ্য, ব্যাংক-বীমাসহ বিভিন্ন খাতে।

তিনি নর্থ সাউথ ইউনিভার্সিটি ট্রাস্টের চেয়ারম্যান ছিলেন। তিনি সিটি ব্যাংক লিমিটেড ও ইউনাইটেড কমার্শিয়াল ব্যাংকের পরিচালনা পর্ষদে ছিলেন। জনতা ইনসুরেন্স কোম্পানিও তিনি গড়ে তোলেন।

### রাজনৈতিক জীবন
এম এ হাসেম ২০০১ সালের অষ্টম জাতীয় সংসদ নির্বাচনে নোয়াখালী-২ আসন থেকে বিএনপির প্রার্থী হয়ে সংসদ সদস্য নির্বাচিত হয়েছিলেন। ২০১৬ সালে আনুষ্ঠানিকভাবে বিএনপি ছাড়ার ঘোষণা দেন তিনি।

## মৃত্যু
এম এ হাসেম ২৪ ডিসেম্বর ২০২০ সালে বার্ধক্যজনিত জটিলতা ও করোনাভাইরাসে আক্রান্ত হয়ে মৃত্যুবরণ করেন। তাকে ঢাকার বনানী কবরস্থানে দাফন করা হয়েছে।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশী ব্যবসায়ী
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:২০২০-এ মৃত্যু
বিষয়শ্রেণী:১৯৪৩-এ জন্ম
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:সরকারি কমার্স কলেজ, চট্টগ্রামের প্রাক্তন শিক্ষার্থী
বিষয়শ্রেণী:বাংলাদেশী কর্পোরেশনের চেয়ারপার্সন
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
ওমানি একদিনের আন্তর্জাতিক ক্রিকেটারদের তালিকা

একদিনের আন্তর্জাতিক বা ওডিআই হচ্ছে দুইটি দেশের প্রতিনিধিত্বকারী দলের মধ্যে অনুষ্ঠিত আন্তর্জাতিক ক্রিকেট খেলা, যাদের প্রত্যেকেই আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত ক্রিকেটে দলের মানদণ্ড ওডিআই মর্যাদা থাকতে হবে। ওডিআইয়ের খেলাটি টেস্ট খেলার চেয়ে ভিন্ন, এখানে প্রতিটি দলের জন্য ওভারের সংখ্যা থাকে সীমিত, এবং প্রতিটি দল কেবল একটি ইনিংসই খেলতে পারে। ২০১৯ আইসিসি বিশ্ব ক্রিকেট লীগ দ্বিতীয় বিভাগ (ডব্লিউসিএল২) এ অসাধারণ পারফরম্যান্সের ফলশ্রুতিতে ২০১৯ এর এপ্রিলে ওমান তাদের ওডিআই মর্যাদা অর্জন করে। ওমান তাদের প্রথম ওডিআই ম্যাচটি খেলে ২৭ এপ্রিল ২০১৯ এ বিশ্ব ক্রিকেট লীগ দ্বিতীয় বিভাগের ফাইনালে নামিবিয়ার সাথে।

এখানে তালিকাটি সাজানো হয়েছে প্রতিটি খেলোয়াড়ের ওডিআই ক্রিকেটে প্রথম অংশ গ্রহণের ক্রম অনুসারে। যদি একই খেলায় একাধিক খেলোয়াড় অভিষেক করে থাকে তাহলে তাদের নামের বর্ণানুসারে ক্রম তৈরী করা হয়েছে।

## সহায়ক শব্দ

## খেলোয়াড়দের তালিকা
:*পরিসংখ্যানে ২১ আগস্ট ২০১৯ তারিখের সর্বশেষ খেলা পর্যন্ত হালনাগাদকৃত।*

## আরো দেখুন
* ওমান টুয়েন্টি২০ আন্তর্জাতিক ক্রিকেটারদের তালিকা

## তথ্যসূত্র

*
বিষয়শ্রেণী:ওমানি ক্রিকেটার
ওমান
শাহ আজিজুর রহমান (দ্ব্যর্থতা নিরসন)

**শাহ আজিজুর রহমান** বলতে যাদেরকে বোঝানো হতে পারে;

* শাহ আজিজুর রহমান -(১৯২৫-১৯৮৮) বাংলাদেশের সাবেক প্রধানমন্ত্রী।
* শাহ আজিজুর রহমান (সংসদ সদস্য)  -(জন্ম: অজানা, মৃত্যু: ১৬ সেপ্টেম্বর ২০১৮) বাংলাদেশের সিলেট জেলার একজন রাজনীতিবিদ। সপ্তম জাতীয় সংসদে সিলেট-২ আসনের সাংসদ।

## আরও দেখুন

* আজিজুর রহমান -উইকিমিডিয়া দ্ব্যর্থতা নিরসন পাতা।
* এম. এ. আজিজ (দ্ব্যর্থতা নিরসন)  -উইকিমিডিয়া দ্ব্যর্থতা নিরসন পাতা।
শাহ আজিজুর রহমান (সংসদ সদস্য)

**শাহ আজিজুর রহমান** (জন্ম: অজানা, মৃত্যু: ১৬ সেপ্টেম্বর ২০১৮) বাংলাদেশের সিলেট জেলার একজন রাজনীতিবিদ। তিনি জুন ১৯৯৬ সালে সপ্তম জাতীয় সংসদ নির্বাচনে ২৩০নং আসন সিলেট-২ (বিশ্বনাথ, ওসমানী নগর ও বালাগঞ্জ) বাংলাদেশ আওয়ামী লীগের প্রার্থী হয়ে সংসদ সদস্য নির্বাচিত হয়েছিলেন।

## জন্ম ও প্রাথমিক জীবন
শাহ আজিজুর রহমানের জন্ম তার গ্রামের বাড়ি সিলেট জেলার ওসমানীনগর উপজেলার উমরপুর ইউনিয়নে।

## রাজনৈতিক ও কর্মজীবন
শাহ আজিজুর রহমান মহকুমার ছাত্র রাজনীতির সঙ্গে জড়িত ছিলেন। ১৯৬৯ সালে গণঅভ্যুত্থানের সময় তিনি সিলেটে আইয়ূব খানকে জুতা প্রদর্শন করেছিলেন। তিনি একজন সক্রিয় মুক্তিযোদ্ধা। এরশাদ বিরোধি আন্দোলনেও শাহ আজিজ গুরুত্বপূর্ণ আবদান রেখেছেন।

তিনি জুন ১৯৯৬ সালের সপ্তম জাতীয় সংসদ নির্বাচনে ২৩০নং আসন সিলেট-২ (বিশ্বনাথ, ওসমানী নগর ও বালাগঞ্জ)  বাংলাদেশ আওয়ামী লীগের প্রার্থী হয়ে সংসদ সদস্য নির্বাচিত হয়েছিলেন। এর আগে তিনি বালাগঞ্জ উপজেলা পরিষদের চেয়ারম্যান ছিলেন।

## মৃত্যু
শাহ আজিজুর রহমান ১৬ সেপ্টেম্বর ২০১৮ সালে সিলেটের পার্কভিউ মেডিকেল কলেজ হাসপাতালের আইসিইউতে মারা যান। তার মৃত্যুতে শোক প্রকাশ করেছেন অর্থমন্ত্রী আবুল মাল আবদুল মুহিত, শিক্ষামন্ত্রী নুরুল ইসলাম নাহিদ।

## আরও দেখুন

* সপ্তম জাতীয় সংসদ সদস্যদের তালিকা
* সিলেট-২
* মোকাব্বির খান

## তথ্যসূত্র

বিষয়শ্রেণী:২০১৮-এ মৃত্যু
বিষয়শ্রেণী:সিলেট জেলার রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:১৯৩০-এর দশকে জন্ম
স্ত্রাসবুর

**স্ত্রাসবুর** (; ;আলজাসীয়:  ,   ;  ) পশ্চিমে ইউরোপের রাষ্ট্র ফ্রান্সের গ্রঁতেস্ত অঞ্চলের রাজধানী ও বৃহত্তম শহর। পাশাপাশি এটি ইউরোপীয় সংসদের প্রাতিষ্ঠানিক কার্যালয়। ফ্রান্স ও জার্মানির সীমান্তের কাছে ঐতিহাসিক আলজাস অঞ্চলে অবস্থিত বা রাঁ দেপার্তমঁ বা জেলার রাজধানী।

## জলবায়ু
এখানকার জলবায়ু মহসাগরীয় (কোপেনের জলবায়ু বিভাগ : *Cfb*), তবে দেশজভাবে এটিকে *উপ-মহাদেশীয় জলবায়ু* হিসাবে গণ্য করা হয়।

## তথ্যসূত্র

## উৎসপঞ্জি
* *Connaître Strasbourg* by Roland Recht, Georges Foessel and Jean-Pierre Klein, 1988, 
* *Histoire de Strasbourg des origines à nos jours*, four volumes (ca. 2000 pages) by a collective of historians under the guidance of Georges Livet and Francis Rapp, 1982, 

## বহিঃসংযোগ

* স্ত্রাসবুর পৌর পরিষদের ওয়েব সাইট। 
* স্ত্রাসবুরের পর্যটন সম্পর্কিত তথ্যপুঞ্জি। 
* CTS – স্ত্রাসবুর পরিবহন পরিষেবা
* স্ত্রাসবুর জাদুঘর।
* স্ত্রাসবুর শহর সংরক্ষণাগার  

বিষয়শ্রেণী:ফ্রান্সের শহর
বিষয়শ্রেণী:ফ্রান্সের বিশ্ব ঐতিহ্যবাহী স্থান
বিষয়শ্রেণী:প্রাক্তন প্রজাতন্ত্র
বিষয়শ্রেণী:স্ত্রাসবুর
বন্যা পূর্বাভাস ও সতর্কীকরণ কেন্দ্র

**বন্যা পূর্বাভাস ও সতর্কীকরণ কেন্দ্র** একটি সরকারী সংস্থা যা বাংলাদেশে বন্যার পূর্বাভাস দেয় এবং এটি বাংলাদেশের ঢাকায় অবস্থিত।  এই কেন্দ্রটি বাংলাদেশের বন্যার মোকাবিলার ক্ষেত্রে সরকারী ব্যবস্থাপনার একটি গুরুত্বপূর্ণ অঙ্গ। 

## ইতিহাস
বাংলাদেশ পানি উন্নয়ন বোর্ডের অধীনে ১৯৭২ সালে বন্যা পূর্বাভাস ও সতর্কীকরণ কেন্দ্র প্রতিষ্ঠিত হয়েছিল।  এটি পানি সম্পদ মন্ত্রণালয়ের অধীনে রয়েছে।  এই কেন্দ্রটিতে বাংলাদেশ জুড়ে ৫৬ টি পানির স্তর পর্যবেক্ষণ স্টেশন রয়েছে। 

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৭২-এ প্রতিষ্ঠিত সরকারি সংস্থা
বিষয়শ্রেণী:বাংলাদেশে বন্যা
লালপুর ইউনিয়ন

**লালপুর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* লালপুর ইউনিয়ন, আশুগঞ্জ; (ব্রাহ্মণবাড়িয়া জেলা)
* লালপুর ইউনিয়ন, লালপুর; (নাটোর জেলা)
এডউইন টিন্ডাল

থাম্ব|তিনি খুব ভালো খেলতেন
**এডউইন টিন্ডাল** ১৮৭৪/৭৫ এবং ১৮৮০/৮১ এর মধ্যে নিউ সাউথ ওয়েলসের হয়ে প্রথম শ্রেণির ক্রিকেট খেলেন। তিনি ছিলেন ডানহাতি মিডিয়াম পেস বোলার।

১৮৭৮ সালের ফেব্রুয়ারিতে ভিক্টোরিয়ার বিপক্ষে ম্যাচে তার ক্যারিয়ারের সেরা বোলিং ছিল ৬/৩১।  ১৮৭৯ সালে লর্ড হ্যারিসের নেতৃত্বাধীন ইংলিশ দলের বিপক্ষে একটি ম্যাচে টিন্ডাল ২৭ ওভারের সাফল্যময় বল করেছিলেন। 
টিন্ডাল ৩১ মার্চ ১৮৫১ সালে জন্মগ্রহণ করেন লিভারপুল, নিউ সাউথ ওয়েলসে। তিনি ১৬ জানুয়ারি ১৯২৬ সালে ম্যারিকভিলেতে মারা যান।

## আরো দেখুন

* নিউ সাউথ ওয়েলসের প্রতিনিধি ক্রিকেটারদের তালিকা

## তথ্যসূত্র

## বহিঃসংযোগ

* 

বিষয়শ্রেণী:অস্ট্রেলীয় ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:১৯২৬-এ মৃত্যু
বিষয়শ্রেণী:১৮৫১-এ জন্ম
বিষয়শ্রেণী:সিডনি থেকে আগত ক্রিকেটার
হরিপুর ইউনিয়ন

**হরিপুর ইউনিয়ন** নামে বাংলাদেশে মোট ৫টি ইউনিয়ন রয়েছে। যথা:
* হরিপুর ইউনিয়ন, চাটমোহর; (পাবনা জেলা)
* হরিপুর ইউনিয়ন, নাসিরনগর; (ব্রাহ্মণবাড়িয়া জেলা)
* হরিপুর ইউনিয়ন, পবা; (রাজশাহী জেলা)
* হরিপুর ইউনিয়ন, সুন্দরগঞ্জ; (গাইবান্ধা জেলা)
* হরিপুর ইউনিয়ন, হরিপুর; (ঠাকুরগাঁও জেলা)

## আরও দেখুন
* কালিয়াহরিপুর ইউনিয়ন; (সদর, সিরাজগঞ্জ)
* হাটশ হরিপুর ইউনিয়ন; (সদর, কুষ্টিয়া)
খাওয়ার আলী

**খাওয়ার আলী** (; জন্ম ২০ ডিসেম্বর ১৯৮৫) হলেন একজন ওমানি ক্রিকেটার। ওমানের হয়ে টুয়েন্টি২০ আন্তর্জাতিক ক্রিকেটে তার অভিষেক হয় ২০১৫ আইসিসি বিশ্ব টুয়েন্টি২০ বাছাইপর্ব প্রতিযোগিতায় ২৫ জুলাই ২০১৫ আফগানিস্তানের বিপরীতে। অক্টোবর ২০১৬তে ওমানের হয়ে সংযুক্ত আরব আমিরাতে ত্রি-দেশীয় সিরিজে সংযুক্ত আরব আমিরাতের বিপক্ষে লিস্ট এ ক্রিকেটে তার অভিষেক হয়।

২০১৬ আইসিসি বিশ্ব ক্রিকেট লীগ চতুর্থ বিভাগ প্রতিযোগিতায় দলীয় স্কোয়াডে তার নাম ছিল।

২০১৮ এর জানুয়ারিতে,২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য সে দলের স্কোয়াডে ছিল। ২০১৮ এশিয়া কাপ বাছাইপর্ব প্রতিযোগিতাকে সামনে রেখে ২০১৮ এর আগস্টে তাকে দলের সহ-অধিনায়ক হিসাবে মনোনীত করা হয়। একই বছরের অক্টোবরে ২০১৮ আইসিসি বিশ্ব ক্রিকেট লীগ তৃতীয় বিভাগ প্রতিযোগিতার জন্যও তাকে দলীয় সহ-অধিনায়কের দায়িত্বে বহাল রাখা হয়। ২০১৮ এর ডিসেম্বরে এসিসি ইমার্জিং টিম এশিয়া কাপ এর জন্য দলীয় স্কোয়াডে তার নাম ছিল।

২০১৯ এর মার্চে, নামিবিয়ায় অনুষ্ঠিত ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতায় ওমান স্কোয়াডের সহ-অধিনায়ক হিসাবে খেলে। উক্ত প্রতিযোগিতায় ওমান শীর্ষ চারে অবস্থান করলে তাদেরকে একদিনের আন্তর্জাতিক মর্যাদা প্রদান করে আইসিসি। ২৭ এপ্রিল ২০১৯, নামিবিয়ার বিপরীতে প্রতিযোগিতার ফাইনাল খেলায় আলী তার ওডিআই অভিষেক করে। ২০১৯ এর ১৪ আগস্ট স্কটল্যান্ডে অনুষ্ঠিত ২০১৯-২২ আইসিসি ক্রিকেট বিশ্বকাপ লীগ ২ এর উদ্বোধনী সিরিজ ২০১৯ স্কটল্যান্ড ত্রি-দেশীয় সিরিজ প্রতিযোগিতায় দলীয় স্কোয়াডে তার নাম ছিল।
## আরও দেখুন
* ওমান ওডিআই ক্রিকেটারদের তালিকা
* ওমান টুয়েন্টি২০ আন্তর্জাতিক ক্রিকেটারদের তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওমানি ক্রিকেটার
বিষয়শ্রেণী:ওমানের একদিনের আন্তর্জাতিক ক্রিকেটার
বিষয়শ্রেণী:ওমানের টুয়েন্টি২০ আন্তর্জাতিক ক্রিকেটার
বিষয়শ্রেণী:ওমানে পাকিস্তানি অভিবাসনকারী
বিষয়শ্রেণী:পাকিস্তানি বংশোদ্ভূত ক্রীড়াবিদ
বিষয়শ্রেণী:রাওয়ালপিন্ডি থেকে আগত ক্রিকেটার
বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী
মকসুদ ইবনে আজিজ লামা

**মকসুদ ইবনে আজিজ লামা** বাংলাদেশের সিলেট জেলার একজন রাজনীতিবিদ। তিনি ১৯৮৮ সালের চতুর্থ জাতীয় সংসদ নির্বাচনে ও ১৯৯১ সালের পঞ্চম জাতীয় সংসদ নির্বাচনে জাতীয় পার্টির হয়ে ২৩০নং আসন সিলেট-২ (বিশ্বনাথ, ওসমানী নগর ও বালাগঞ্জ) থেকে সংসদ সদস্য নির্বাচিত হয়েছিলেন।

## জন্ম ও প্রাথমিক জীবন
মকসুদ ইবনে আজিজ লামা সিলেট জেলায় জন্মগ্রহণ করেন।

## রাজনৈতিক ও কর্মজীবন
মকসুদ ইবনে আজিজ লামা সি‌লেট জেলা ছাত্রলী‌গের প্র‌তিষ্টাতা সাধারণ সম্পাদক ছি‌লেন। মু‌ক্তিযু‌দ্ধে তার র‌য়ে‌ছে অবদান। ছিলেন জাতীয় পার্টির সাধারণ সম্পাদক। ১৯৮৮ সালের চতুর্থ জাতীয় সংসদ নির্বাচনে ও ১৯৯১ সালের পঞ্চম জাতীয় সংসদ নির্বাচনে জাতীয় পার্টির হয়ে ২৩০নং আসন সিলেট-২ (বিশ্বনাথ, ওসমানী নগর ও বালাগঞ্জ) থেকে সংসদ সদস্য নির্বাচিত হয়েছিলেন। তিনি মুক্তিযুদ্ধ বিষয়ক স্মারক *‘স্বাধীনতা আমার বড় প্রিয় স্বাধীনতা’* রচনা করে প্রশংসিত হন।

## ব্যক্তিগত জীবন
মকসুদ ইবনে আজিজ লামা বর্তমানে তিনি লন্ডন প্রবাসী।

## আরও দেখুন

* চতুর্থ জাতীয় সংসদ সদস্যদের তালিকা (১৯৮৮)
* পঞ্চম জাতীয় সংসদ সদস্যদের তালিকা (১৯৯১)
*সিলেট-২
* পঞ্চম জাতীয় সংসদ নির্বাচন, ১৯৯১
* চতুর্থ জাতীয় সংসদ নির্বাচন, ১৯৮৮

## তথ্যসূত্র



## বহিঃসংযোগ

* চতুর্থ জাতীয় সংসদ সদস্যদের তালিকা (১৯৮৮)  -জাতীয় সংসদ 
* পঞ্চম জাতীয় সংসদ সদস্যদের তালিকা (১৯৯১)  -জাতীয় সংসদ

বিষয়শ্রেণী:সিলেট জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জীবিত ব্যক্তি
বিষয়শ্রেণী:সিলেট জেলার ব্যক্তি
প্রতিরক্ষা ক্রয় মহাপরিদপ্তর

**প্রতিরক্ষা ক্রয় মহাপরিদপ্তর** বা ডিজিডিপি একটি সরকারী সংস্থা যা প্রতিরক্ষা সম্পর্কিত বিভিন্ন সামগ্রী ক্রয়ের জন্য দায়বদ্ধ। এটির সদরদপ্তর বাংলাদেশের ঢাকায় অবস্থিত।

## ইতিহাস
সংস্থাটির মূল উৎস হল পাকিস্তানের প্রতিরক্ষা ক্রয় পরিদপ্তর। ১৯৭১ সালে পাকিস্তান থেকে বাংলাদেশের স্বাধীনতার পরে প্রতিরক্ষা ক্রয় মহাপরিদপ্তর প্রতিষ্ঠিত হয়। 

## তথ্যসূত্র

বিষয়শ্রেণী:সামরিক আহরণ
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭১-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:প্রতিরক্ষা মন্ত্রণালয় (বাংলাদেশ)
বিষয়শ্রেণী:১৯৭১-এ প্রতিষ্ঠিত সরকারি সংস্থা
বার্নাকল হাঁস

**বার্নাকল হাঁস** ব্রান্তা গণের একটি পাখি।  
বার্নাকল হাঁস পৃথিবীর সবচেয়ে পরিশ্রমী পাখি গুলোর একটি।

## বৈশিষ্ট্য ও নামকরণ
## খাদ্য ও বাসস্থান
জন্মের পরপরই এরা কঠিন জীবন যুদ্ধের মুখোমুখি হয়। ভূমি থেকে প্রায় ৪০০ মিটার উপরে বাস করে। পরিযায়ী পাখি হওয়ায় শুধুমাত্র বংশবৃদ্ধির জন্য এরা পাহাড়ে আশ্রয় নেয়। এত উপরে বাসা বাঁধার প্রধান কারণ হলো শিকারি প্রাণি থেকে ডিম গুলো রক্ষা করা। বাবা মার মত হংস শিশুদেরও একমাত্র খাবার ঘাস।
## তথ্যসূত্র

বিষয়শ্রেণী:আইসল্যান্ডের পাখি
বিষয়শ্রেণী:ইউরোপের পাখি
এনামুল হক চৌধুরী

**এনামুল হক চৌধুরী** (১৯৪৮- ২০১১) বাংলাদেশের রাজনীতিবিদ ও মুক্তিযোদ্ধা যিনি তৎকালীন সিলেট-৬ ও সিলেট-২ আসনের সংসদ সদস্য ছিলেন। বাংলাদেশের স্বাধীনতা যুদ্ধে তার সাহসিকতার জন্য সরকার তাকে বীরবিক্রম খেতাব প্রদান করেন।

## জন্ম
এনামুল হক চৌধুরী ১৯৪৮ সালে সিলেট জেলায় জন্মগ্রহণ করেন।

## রাজনৈতিক জীবন
এনামুল হক চৌধুরী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশসরকার তাকে বীর বিক্রম খেতাব প্রদান করেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন।

১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-৬ আসন থেকে সংসদ সদস্য নির্বাচিত হন। ১৯৮৬ সালে তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সিলেট-২ আসন থেকে তিনি সংসদ সদস্য নির্বাচিত হন।

## মৃত্যু
এনামুল ১৬ সেপ্টেম্বর ২০১১ সালে মৃত্যুবরণ করেন।

## তথ্যসূত্র



*

বিষয়শ্রেণী:১৯৪৮-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:বীর বিক্রম
বিষয়শ্রেণী:সিলেট জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:মদনমোহন কলেজের প্রাক্তন শিক্ষার্থী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী
হাসান মাহমুদ খন্দকার

**হাসান মাহমুদ খন্দকার** এনডিসি একজন বাংলাদেশী পুলিশ কর্মকর্তা যিনি ৩১ আগস্ট ২০১০ থেকে ৩০ ডিসেম্বর ২০১৪ পর্যন্ত ২৫ তম বাংলাদেশ পুলিশের মহাপরিদর্শক হিসাবে দায়িত্ব পালন করেছেন। তিনি বাংলাদেশ পুলিশের ইতিহাসে সবচেয়ে বেশি সময় মহাপরিদর্শকের দায়িত্ব পালন করেছেন। তার সময়েই পুলিশ বাহিনী রাষ্ট্রীয় সম্মান ‘স্বাধীনতা পদক’ পায়। এছাড়া তিনি আইজিপি থাকাকালে পুলিশ প্রধানের র‌্যাঙ্কব্যাজ ২৭ বছর পর ফিরিয়ে দেওয়া হয় এবং লেফটেন্যান্ট জেনারেল পদমর্যাদার থ্রি স্টার জেনারেলের মর্যাদা দেয়া হয় আইজিপিকে। ২০১৫ সালের অক্টোবর মাসে স্পেন, উত্তর মেসোডোনিয়া ও মন্টিনেগ্রো এই তিন দেশের রাষ্ট্রদূত এবং আন্তর্জাতিক পর্যটন সংস্থার প্রতিনিধি হিসেবে দায়িত্ব গ্রহণ করেন হাসান মাহমুদ খন্দকার।  তিনি স্পেনে বাংলাদেশের রাষ্ট্রদূত ছিলেন । দীর্ঘ সাড়ে পাঁচ বছর ধরে স্পেনে বাংলাদেশের রাষ্ট্রদূত হিসেবে নিযুক্ত ছিলেন হাসান মাহমুদ খন্দকার। স্পেনে বাংলাদেশের বিদায়ী রাষ্ট্রদূত সাবেক পুলিশ মহাপরিদর্শক হাসান মাহমুদ খন্দকারকে ২০১৫ সালের ১৭ আগস্ট দেশটিতে বাংলাদেশের রাষ্ট্রদূত হিসেবে চুক্তিতে নিয়োগ দেয় সরকার। দুই বছর পর ২০১৭ সালের ১৮ ডিসেম্বর এক দফায় তার চুক্তির মেয়াদ বাড়ানো হয়। সবশেষ ২০২০ সালের শুরুর দিকে আরেক দফায় হাসান মাহমুদ খন্দকারের মেয়াদ বাড়িয়ে প্রজ্ঞাপন জারি করে জনপ্রশাসন মন্ত্রণালয়। ১৪ ফেব্রুয়ারি ২০২১ তার কার্যকাল শেষ হয়।

## জন্ম ও প্রাথমিক জীবন
হাসান মাহমুদ খন্দকারের জন্ম রংপুর জেলার পীরগাছায়। ঢাকা বিশ্ববিদ্যালয় থেকে ইংরেজিতে স্নাতক ও স্নাতকোত্তর ডিগ্রি অর্জন করেছেন। বাংলাদেশ সিভিল সার্ভিস (বিসিএস পুলিশ) ক্যাডারের সদস্য হিসাবে পুলিশ বিভাগে যোগদান করেছিলেন।

## কর্মজীবন
১৯৮৬ সালে টাঙ্গাইলের সহকারী পুলিশ সুপারিনটেনডেন্ট (এএসপি) হিসাবে কর্মজীবন শুরু করেন। তিনি ঢাকা মহানগর পুলিশের অতিরিক্ত উপ-কমিশনার, উপ-কমিশনার, সিলেটের অতিরিক্ত পুলিশ সুপারিনটেনডেন্ট, টাঙ্গাইলের পুলিশ সুপারিনটেনডেন্ট, খুলনা মহানগর পুলিশের অতিরিক্ত কমিশনার, সারদা পুলিশ একাডেমির অধ্যক্ষ, পুলিশ সদরদপ্তরের উপ-মহা পরিদর্শক (ডিআইজি), অতিরিক্ত মহা-পরিদর্শক এবং পুলিশের বিশেষ শাখার (এসবি) অতিরিক্ত মহাপরিদর্শক পদে দায়িত্ব পালন করেন।

তিনি ফেব্রুয়ারি ২০০৭ থেকে আগস্ট ২০১০ সাল পর্যন্ত র‌্যাপিড অ্যাকশন ব্যাটালিয়নের মহাপরিচালক হিসাবে দায়িত্ব পালন করেছিলেন।

তিনি বাংলাদেশ পুলিশ পদক এবং রাষ্ট্রপতি পুলিশ পদক পেয়েছিলেন। আইজিপি থাকাকালীন বাংলাদেশ পুলিশ স্বাধীনতা দিবস পুরস্কার পেয়েছিল। 

২০১৫ সালে স্পেনে বাংলাদেশের রাষ্ট্রদূত হিসাবে নিযুক্ত হন। 

হাসান মাহমুদ খন্দকারের বিরুদ্ধে আন্তর্জাতিক অপরাধী আদালতে (আইসিসি) মানবতাবিরোধী অপরাধের অভিযোগ রয়েছে।

## তথ্যসূত্র

বিষয়শ্রেণী:বাংলাদেশ পুলিশ মহাপরিদর্শক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রংপুর জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:স্পেনে বাংলাদেশের রাষ্ট্রদূত
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
হারকিউলিস গুবরেপোকা

## বৈশিষ্ট্য
এদের মাথায় কাকড়ার মত দাড়া থাকে যা দিয়ে সে নিজের ভরের চাইতে  শত গুণ বেশি ভারী বস্তু তুলতে সক্ষম। যখন সঙ্গী পাওয়ার জন্য অন্য প্রতিদ্বন্দ্বীদের সাথে লড়াই করতে হয় তখন এই দাড়া দিয়েই সে তার প্রতিদ্বন্দ্বীকে তুলে ধরে নিচে ফেলে দেয়। যে পরে যায় তারই হার হয়। হারকিউলিস গুবরেপোকার পুরুষেরই এই দাড়া থাকে। স্ত্রী পোকার মাথায় সুইয়ের মত লম্বা হুল থাকে। তাদেরকে দক্ষিণ মেক্সিকো থেকে বলিভিয়া পর্যন্ত অঞ্চলে দেখতে পাওয়া যায়।
## [https://www.livescience.com/animals/insects/hercules-beetle-the-titan-insect-with-giant-horns-for-love-and-war Live Science]
AMNH
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
পান্ডা পিঁপড়া

পান্ডা পিঁপড়া (***Euspinolia militaris***) হলো  হাইমেনোপটেরা পর্ব ও Mutillidae পরিবারের অন্তর্ভুক্ত একপ্রকার কীট  পান্ডার মত দেখতে হলেও এই পোকা যাকে পান্ডা পিঁপড়া বলা হলেও সে আসলে পিঁপড়া নয়, এটি একপ্রকার বোলতা। 

## বৈশিষ্ট্য
এটি এক ধরনের বোলতা যার দেহ সাদা-কালো এবং যার গোল কালো চোখ রয়েছে। এদেরকে ভেল্ভেট পিঁপড়া ও বলা হয়। পান্ডা পিঁপড়া পাওয়া যায় চিলি এবং আর্জেন্টিনার শুষ্ক অঞ্চলে। এরা পিপড়াদের মত কলোনি তৈরি করে না বরং বোলতাদের মতই একা থাকে। পান্ডা পিঁপড়ার সাদা-কালো রঙ শুধু তাদের স্ত্রী প্রজাতির মধ্যেই দেখা যায়। স্ত্রী পান্ডা পিঁপড়া উড়তে পারে না। ডানার বদলে তাদের রয়েছে ভয়ানক এক হুল যা ফোটালে অবর্ণর্নীয় ব্যথা হয়। এই হুলের কারণেই তাদের আরেকটা নাম রয়েছে, “গরুর খুনে পিঁপড়া”। তারা গায়ের রঙের মাধ্যমে অন্য প্রাণীদের এই বিষাক্ত হুল থেকে সাবধান করে দেয়। পুরুষের হুল থাকে না কারণ এই হুল মূলত পরিবর্তিত ডিম পাড়ার অঙ্গ। পুরুষ পান্ডা পিঁপড়া দেখতে সাধারণ বোলতার মতই। তাদের ডানা রয়েছে যার ফলে সে উড়তে পারে। যৌন মিলনের সময় পুরুষ স্ত্রীকে পিঠে করে উড়ে বেড়ায়। মিলন শেষে স্ত্রীকে মাটিতে নামিয়ে দেয়। স্ত্রী পিঁপড়া মাটিতে অন্য কোন পোকার বাসা খুজে বের করে সেখানে ডিম পাড়ে। ডিম ফুটে বের হয়ে পান্ডা পিঁপড়ার বাচ্চারা ওই বাসার পোকাগুলোর ডিম খেয়ে ফেলে।

## তথ্যসূত্র
ভোমরা মাছি

ভ্রমরের মতই বাদামী, লোমযুক্ত এবং উচ্চস্বরে ভন-ভন শব্দ করে উড়ে বেড়ানো একপ্রকার মাছি হলো ভোমরা মাছি। মূলত ভ্রমরের বৈশিষ্ট্য  থাকার দরুন এদের ভোমরা মাছি বলা হয়। তবে এদেরকে humble fly বা নম্র মাছি, bee flie বা মৌমাছি মাছি নামেও ডাকা হয়।

## বৈশিষ্ট্য ও আবাসস্থল
এদেরকে পুরো উত্তর গোলার্ধ জুড়েই দেখতে পাওয়া যায়। ভ্রমরের মতো দেখতে হলেও এদের ভ্রমরের মত চারটি ডানা নেই। তার বদলে রয়েছে দুটি ডানা, বড় চোখ, সরু লম্বা পা এবং খুবই ছোট অ্যান্টেনা। তারা বাতাসে ভেসে বেড়াতে পারে, দ্রুত উড়তে পারে এবং চোখের পলকে দিক পরিবর্তন করতে পারে। মৌমাছি মাছির মুখের কাছে লম্বা প্রবোসিসের মত থাকে যা দিয়ে তারা উড়ন্ত অবস্থায়ই ফুল থেকে মধু খেতে পারে। তারা শিকারীর কাছ থেকে বাচার জন্যই মধু খাওয়ার সময় ফুলের উপর বসে না। যদিও তার ভ্রমরের মত দেহই তাকে রক্ষা করে কারণ যে কেউই ভ্রমরকে আক্রমণ করার আগে দুবার ভাববে।
## প্রজনন
ভ্রমরের লোমের জ্যাকেট স্ত্রী মাছিকে অন্য মৌমাছির বাসায় ঢুকতে সাহায্য করে। তারা অন্যের বাসায় ডিম পেড়ে রেখে আসে এবং ডিম ফুটে বাচ্চা বের হলে তারা সেই বাসার মৌমাছির বাচ্চার জন্য রাখা ফুলের রেণু এবং পরে সে বাচ্চাদের ও খেয়ে ফেলে।
## তথ্যসূত্র

বিষয়শ্রেণী:বোম্বিলিডি
বিষয়শ্রেণী:ব্র্যাচিসেরা পরিবার
বিষয়শ্রেণী:কীটপতঙ্গ নিয়ন্ত্রণে ব্যবহৃত কীটপতঙ্গ এজেন্ট
পিনাট বাগ

অ্যালিগেটর বাগ বা **পিনাট বাগ** এক জাতের ফড়িং। মেক্সিকো থেকে দক্ষিণ আমেরিকায় তাদের বিচরণ। এরা খুবই নিরীহ পতঙ্গ। অ্যালিগেটর বাগ বা পিনাট বাগ ছাড়াও এদেরকে চিনাবাদাম বাগ, পিনাট হেড বাগ,  lanternfly, মাছাচা, chicharra-machacuy, কোকোপোসা (স্প্যানিশ) ও jequitiranaboia (ব্রাজিল ও আমাজন অঞ্চলে) বলে ডাকা হয়।

## বৈশিষ্ট্য
তাদের মাথা বাদামের মত এবং মাথার পিছনে গর্তের মত আছে যা দেখতে চোখ বলে মনে হয়। আসল চোখ এই গর্তের পিছন দিকে থাকে। তাদের মাথার গঠন আর নকল চোখ অনেকটা অ্যালিগেটরের মত দেখায় যা দেখে তাদের শিকারীরা ভয় পায়। শিকারীর চোখে ধোকা দিতেই তাদের মাথার গঠন এরুপ হয়েছে বলে ধারণা করা হয়। যদি তাদের নকল চোখে কাজ না হয় তাহলে তাদের আরেকটি অস্ত্র রয়েছে। পিছনের ডানা মেলে ধরলে দেখা যায় সেখানে বড় বড় চোখের মত দাগ আছে যা বড় কোন পাখি যেমন পেচার চোখের মত মনে হয়। এই চোখ দেখে ভয় পেয়ে তাদের শিকারীরা দূরে সরে যায়। যদি এই অস্ত্রেও কাজ না করে তাহলে নিজেকে রক্ষা করা আরো একটি উপায় রয়েছে। অ্যালিগেটর বাগ শিকারীর দিকে এক ধরনের দুর্গন্ধযুক্ত তরল ছুড়ে দিয়ে পালায়। তবে সাধারণত, তাদের গায়ের দাগের জন্য শিকারীর পক্ষে তাদের খুজে পাওয়া দুঃসাধ্য হয় ওঠে। দিনের বেলার গাছের গুড়িতে যখন তারা বসে থাকে তখন গাছ থেকে তাদের আলাদা করা প্রায় অসম্ভব।
## গ্যালারি

File:Fulgora.jpg|The fictional version of themetamorphosis of *F. laternaria*Maria Sibylla Merian, 1705
Peanut Bug (Fulgora laternaria) (6766673085).jpg
Fulgora laternaria Head LateralView.JPG

## তথ্যসূত্র

বিষয়শ্রেণী:দক্ষিণ আমেরিকার পতঙ্গ
মুনিবা মাজারি

**মুনিবা মাজারি** ( ; জন্ম: ৩ মার্চ ১৯৮৭) একজন পাকিস্তানি মানবাধিকার কর্মী, চিত্রশিল্পী, টেলিভিশন উপস্থাপক, মোটিভেশনাল স্পিকার এবং গায়িকা। ২০০৫ সালে মুনিরা মাজারি এক সাবেক বিমান বাহিনীর কর্মকর্তার সাথে বিবাহ বন্ধনে আবদ্ধ হন। বিয়ের দু'বছর পর গাড়ি এক্সিডেন্ট হয়। এর পর থেকে তিনি হুইল চেয়ার ব্যবহার করেন। নিজের সৃষ্টিশীলতা ও অনন্য দৃষ্টিভঙ্গি তাকে পরিচিত করেছে পাকিস্তানের লৌহমানবী হিসেবে৷ তিনি এখন পাকিস্তানের ইউএন ওম্যানের শুভেচ্ছাদূত৷

## জন্ম ও প্রাথমিক জীবন
মুনিবা মাজারি ৩ মার্চ ১৯৮৭ সালে জন্মগ্রহণ করেন। বাবা-মায়ের কথা মানতে মাত্র ১৮বছর বয়সে বিয়ে করে নেন। তিনি বিয়ে নিয়ে অসন্তুষ্ট ছিলেন। ২০০৭সালে বিয়ের দু'বছর পর যখন তিনি এবং তার স্বামী গাড়িতে করে বেড়াতে যাচ্ছিলেন তখন গাড়ি এক্সিডেন্ট হয়। গাড়ি বড় একটি খাদে পরে যাওয়ার আগেই তার স্বামী লাফ দিয়ে গাড়ি থেকে বের হয়ে যান। কিন্তু মুনিবা বের হতে পারেনি। গাড়ি এক্সিডেন্টের পর মুনিবাকে অনেকদিন হাসপাতালে থাকতে হয়েছিলো। মারাত্মকভাবে মুনিবার হাত, পা, মেরুদন্ড, কলার ফেটে যায়। এতে তার প্যারালাইসিস হয়ে যায়। ডিভোর্স দেন স্বামীকে এবং একটি পুত্র সন্তান দত্তক নেন যার নাম রাখেন নীল মাজারি৷

## কর্মজীবন এবং স্বীকৃতি
মুনিবা মাজারি বর্তমানে পাকিস্তানের ইউএন ওম্যানের শুভেচ্ছাদূত হিসেবে দায়িত্ব পালন করছেন৷ ২০১১ সালে বিবিসির ১০০সর্বাধিক অনুপ্রেরণামূলক নারীর মধ্যে নিজের স্থান করে নেন। ২০১৫ সালে বিবিসির সেরা ১০০ নারীর তালিকায় আসে তার নাম। ২০১৬ সালে ফোর্বস ম্যাগাজিনেও নাম আসে তার। কানাডা গ্লোবাল কনসাল্টিং এন্ড ট্রেইন্ট সেন্টার লিমিটেড (সিজিসি) কর্তৃক 'এক্সেলেন্স ট্রেইন সার্টিফিকেট' পুরস্কার পান ১৫ ডিসেম্বর ২০১৭ সালে।

## আরো দেখুন

* পাকিস্তানি লেখিকাদের তালিকা

## তথ্যসূত্র



## বহিঃসংযোগ

* মুনিবা মাজারি বক্তব্য

বিষয়শ্রেণী:১৯৮৭-এ জন্ম
বিষয়শ্রেণী:পাকিস্তানি গায়িকা
বিষয়শ্রেণী:মানবাধিকার কর্মী
বিষয়শ্রেণী:টেলিভিশন উপস্থাপক
বিষয়শ্রেণী:চিত্রশিল্প
বিষয়শ্রেণী:বিবিসি ১০০ নারী
বিষয়শ্রেণী:পাকিস্তানি নারী অধিকার কর্মী
বিষয়শ্রেণী:পাকিস্তানি অ-কল্পকাহিনী লেখক
বিষয়শ্রেণী:জীবিত ব্যক্তি
বিষয়শ্রেণী:বালুচ ব্যক্তি
বিষয়শ্রেণী:পাকিস্তানি নারী শিল্পী
বিষয়শ্রেণী:ইসলামাবাদের ব্যক্তি
বিষয়শ্রেণী:পাকিস্তানি অ-কল্পকাহিনী লেখিকা
বিষয়শ্রেণী:রহিম ইয়ার খান জেলার ব্যক্তি
খালিয়া জমিদার বাড়ি

**খালিয়া জমিদার বাড়ি** বাংলাদেশ এর মাদারীপুর জেলার রাজৈর উপজেলার খালিয়া নামক গ্রামে অবস্থিত এক ঐতিহাসিক জমিদার বাড়ি। এটি অনেকের কাছে **রাজারাম রায় চৌধুরীর** বাড়ি হিসেবে পরিচিত। এই জমিদারীটি উজানির জমিদার বংশ থেকে দান হিসেবে পাওয়া একটি জমিদার বাড়ি।

## ইতিহাস
আনুমানিক ১৭০০ শতকের দিকে এই জমিদার বংশ ও জমিদার বাড়ির গোড়াপত্তন। মূলত এই জমিদারীটি আগে উজানি জমিদারদের ছিল। তাদের মোট সাতটি জমিদারী ছিল। উজানির জমিদার এই সাতটি জমিদারী থেকে একটি জমিদারী অর্থাৎ খালিয়া জমিদারীটি রাজারাম রায়কে দান করে দেন। উজানির জমিদারদের কাছ থেকে রাজারাম রায় এই খালিয়া জমিদারী পাওয়া নিয়ে একটি কাহিনী প্রচলিত রয়েছে। রাজারাম রায়ের মাতাপিতা আগে উজানির জমিদারদের দাসদাসী হিসেবে কাজ করত। তখন তারা জমিদার বাড়িতে কাজে গেলে ছোট রাজারাম রায়কে জমিদার বাড়ির বারান্দায় রেখে যেতেন। আর ঐ সময়ে রোদ বৃষ্টিতে তাকে ছায়া দিত ফনিমনসা। এই বিষয়টি উজানির জমিদার দেখে ফেলেন এবং তার সহধর্মীনিকে জানান। তখন তার সহধর্মীনি শিশু রামের শরীরে একটি রাজতিলক দেখেন। আর এরই পরিপ্রেক্ষিতে উজানির জমিদার তার সাতটি জমিদারী থেকে একটি জমিদারী রাজারাম রায় চৌধুরীকে দান করেন এবং তার পিতামাতাকে দাসদাসী থেকে মুক্ত করে দেন। আর এখানে থেকেই এই জমিদার বংশের পথচলা শুরু। এই জমিদার বংশের মধ্যে জমিদার রাজারাম রায় চৌধুরীই ছিলেন ইতিহাসখ্যাত একজন জমিদার। তিনি তার জমিদারী আমলে প্রজাদের জন্য অনেক উন্নয়নমূলক কাজ করেন। তার আমলে তৈরি করা একটি মন্দির যা তার নামে **[[রাজারাম মন্দির]]** হিসেবে পরিচিত। এবং রাজারাম ইনস্টিটিউট নামে একটি বিদ্যালয় প্রতিষ্ঠা করেন।

## অবকাঠামো
প্রায় ২৫০ একর জমির ওপর পুরো জমিদার বাড়িটি তৈরি করা হয়। এখানে দোতলা-তিনতলা বিশিষ্ট দালান-কোঠা, বাগানবাড়ি, পূজা মন্ডপ ও শানবাঁধানো পুকুর ঘাট তৈরি করা হয়।
[থাম্ব|'''[রাজারাম মন্দির''']]

## বর্তমান অবস্থা
বর্তমানে অযত্ন ও অবহেলায় পড়ে থাকায় উক্ত জমিদার বাড়ির সকল স্থাপনাই এখন প্রায় ধ্বংসের মুখে। শুধুমাত্র তাদের তৈরি করা মন্দিরটি বাংলাদেশ প্রত্নতাত্ত্বিক অধিদপ্তরের আওতায় থাকায় এখনও বেশ ভালো অবস্থায় রয়েছে।

## তথ্যসূত্র

বিষয়শ্রেণী:মাদারীপুর জেলার দর্শনীয় স্থান
বিষয়শ্রেণী:মাদারীপুর জেলার প্রত্নতাত্ত্বিক স্থাপনা
বিষয়শ্রেণী:ঐতিহাসিক স্থান
১৯৯২-৯৩ ভারত ক্রিকেট দলের জিম্বাবুয়ে সফর

ভারত ক্রিকেট দল পূর্ব-নির্ধারিত সময়সূচী মোতাবেক ১৫ থেকে ২৫ অক্টোবর, ১৯৯২ তারিখে জিম্বাবুয়ে গমন করে। এ সিরিজটি ১৯৯২-৯৩ মৌসুমে ভারত দলের দক্ষিণ আফ্রিকা সফরের উপলক্ষ্যে খেলা হয়। এ সফরে একটিমাত্র টেস্ট ও একটিমাত্র একদিনের আন্তর্জাতিক খেলা অনুষ্ঠিত হয়।

সফরের শুরুতেই ৫০-ওভারের প্রস্তুতিমূলক খেলার আয়োজন করা হয়। জিম্বাবুয়ে ক্রিকেট ইউনিয়ন সভাপতি একাদশের বিপক্ষে ভারতীয় একাদশ ১৬ রানে জয় পায়। টেস্ট খেলা সম্পর্কে উইজডেন ক্রিকেটার্স অ্যালমেনাক নিষ্প্রাণ পিচের বিষয়ে সমালোচনায় মুখরিত হয়। উভয় দলের বোলিং আক্রমণে প্রতিদ্বন্দ্বিতার কোন আভাষ বহন করেনি। জিম্বাবুয়ের অধিনায়ক ডেভিড হটন তার দলের প্রথম ইনিংসে সর্বোচ্চ রান সংগ্রাহক হন। ১২১ রানের ইনিংস খেলে দলের পক্ষে প্রথম টেস্ট সেঞ্চুরি করার গৌরব অর্জন করেন। জিম্বাবুয়ে দল প্রথম ইনিংসে ১৪৯ রানে এগিয়েছিল। পরবর্তীতে খেলাটি ড্রয়ে পরিণত হয়। এ ড্রয়ের ফলে ১৮৭৭ সালের প্রথম টেস্ট খেলায় অস্ট্রেলিয়া দলের জয়ের পর প্রথম দল হিসেবে জিম্বাবুয়ে পরাজয়বরণ করা থেকে রক্ষা পায়।

এ সিরিজের পর ভারত দল দক্ষিণ আফ্রিকা গমন করে। এরফলে, ২৩ বছর আন্তর্জাতিক ক্রিকেট অঙ্গন থেকে নিষেধাজ্ঞা কাটিয়ে উঠা দক্ষিণ আফ্রিকায় কোন আন্তর্জাতিক দল প্রথম গমন করে। অন্যদিকে, জিম্বাবুয়ে দল নিউজিল্যান্ডের বিপক্ষে স্বদেশে খেলে। পরবর্তী গ্রীষ্মে টেস্ট ক্রিকেটে জিম্বাবুয়ে দল প্রথম জয়ের সন্ধান পায়। ১৯৯৪-৯৫ মৌসুমে সফরকারী পাকিস্তানের বিপক্ষে জয় পেয়েছিল।

## প্রস্তুতিমূলক খেলা

### ৫০ ওভার: জিম্বাবুয়ে ক্রিকেট ইউনিয়ন সভাপতি একাদশ ব ভারতীয় একাদশ

প্রথমে ব্যাট করতে নেমে ভারতীয় একাদশের সংগ্রহ এক পর্যায়ে ৭৬/৫ হয়। এ পর্যায়ে মোহাম্মদ আজহারউদ্দিন, শচীন তেন্ডুলকর ও সঞ্জয় মাঞ্জরেকার প্যাভিলয়নমুখী হতে বাধ্য হন। তবে, সহঃ অধিনায়ক রবি শাস্ত্রীর সাথে প্রবীণ আম্রে ষষ্ঠ উইকেটে ৪৭ রান তুলে বিপর্যয় সামাল দেন ও দলকে ২০০ রানের কোটা অতিক্রম করতে সহায়তা করেন। এছাড়াও, বল হাতে নিয়ে রবি শাস্ত্রী নির্ধারিত দশ ওভারে ২/২১ লাভ করেন। ফলশ্রুতিতে, জিম্বাবুয়ে ক্রিকেট ইউনিয়ন সভাপতি একাদশ জয়ের লক্ষ্যমাত্রা থেকে ১৭ রানে দূরে থেকে অল-আউট হয়। শেষদিকে, গেভিন ব্রায়ান্ট অপরাজিত ৫১ রানের ইনিংস উপহার দেন।

## টেস্ট সিরিজ

### একমাত্র টেস্ট

## ওডিআই সিরিজ

### একমাত্র ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোয় সিরিজের প্রধান পাতা

বিষয়শ্রেণী:১৯৯২-এ ভারতীয় ক্রিকেট
বিষয়শ্রেণী:১৯৯২-এ জিম্বাবুয়ের ক্রিকেট
বিষয়শ্রেণী:১৯৯১-৯২ থেকে ১৯৯৪ আন্তর্জাতিক ক্রিকেট প্রতিযোগিতা
বিষয়শ্রেণী:১৯৮০-৮১ থেকে ১৯৯৯-২০০০ জিম্বাবুয়ীয় ক্রিকেট মৌসুম
বিষয়শ্রেণী:ভারত ক্রিকেট দলের জিম্বাবুয়ে সফর
সন্দীপ গোদ

**সন্দীপ গোদ** (; জন্ম ৮ নভেম্বর ১৯৯১) একজন ওমানি ক্রিকেটার। ফেব্রুয়ারি ২০১৯ এ, ওমানে অনুষ্ঠিত ২০১৮-১৯ ওমান চারদেশীয় সিরিজের জন্য তাকে ওমানের টুয়েন্টি২০ আন্তর্জাতিক (টি২০আই) স্কোয়াডে অন্তর্ভুক্ত করা হয়। তিনি নেদারল্যান্ডসের বিরুদ্ধে ওমানের হয়ে ১৫ ফেব্রুয়ারি ২০১৯ তারিখে টি২০আই ক্রিকেটে পদার্পণ করেন। টি২০আই অভিষেকের পাঁচ দিন আগে, তিনি ওমান উন্নয়ন একাদশ দলে খেলেছিলেন, আয়ারল্যান্ডের বিপক্ষে বিশ ওভারের ম্যাচে তিনি অপরাজিত ছিলেন ৫৫ রান করে। তিনি ২০১৯ সালের ফেব্রুয়ারি ওমান চারদেশীয় সিরিজের পরপরই স্কটল্যান্ডের বিপরীতে ওমানের হয়ে লিস্ট এ ক্রিকেটে অভিষেক ঘটান।

২০১৯ সালের মার্চ মাসে নামিবিয়ায় আইসিসি ওয়ার্ল্ড ক্রিকেট লীগ দ্বিতীয় বিভাগ প্রতিযোগিতার জন্য ওমান দলে জায়গা পান তিনি। ওমান উক্ত প্রতিযোগিতায় শীর্ষ চারে অবস্থান করে, ফলে ওমান একদিনের আন্তর্জাতিক (ওডিআই) খেলার মর্যাদা পায়। সন্দীপ ওমানের হয়ে ২৭ এপ্রিল ২০১৯ তারিখে প্রতিযোগিতার ফাইনাল খেলায় নামিবিয়ার বিপক্ষে ওডিআই ক্রিকেটে অভিষেক করেন।

২০১৯ সালের সেপ্টেম্বরে, ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য ওমানের দলে জায়গা পান তিনি। ২০১৯ সালের নভেম্বরে, বাংলাদেশে অনুষ্ঠিত ২০১৯ এসিসি উদীয়মান দল এশিয়া কাপ প্রতিযোগিতার জন্য ওমানের দলে তাকে রাখা হয়েছিল।

## তথ্যসূত্র

## বহিঃসংযোগ

* 

বিষয়শ্রেণী:ওমানের টুয়েন্টি২০ আন্তর্জাতিক ক্রিকেটার
বিষয়শ্রেণী:ওমানের একদিনের আন্তর্জাতিক ক্রিকেটার
বিষয়শ্রেণী:ওমানি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:হায়দ্রাবাদ থেকে আগত ক্রিকেটার
২০১৯–২০ আয়ারল্যান্ড ত্রি-দেশীয় সিরিজ

**২০১৯–২০ আয়ারল্যান্ড ত্রি-দেশীয় সিরিজ** একটি টুয়েন্টি২০ আন্তর্জাতিক ক্রিকেট প্রতিযোগিতা যেটি সেপ্টেম্বর ২০১৯ আয়ারল্যান্ডে অনুষ্ঠিত হয়েছে।  এটি আয়ারল্যান্ড, নেদারল্যান্ডস ও স্কটল্যান্ডের মধ্যকার একটি ত্রিদেশীয় সিরিজ ছিল। 

## দলীয় সদস্য

## সময়সূচী

### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

### ৫ম টি২০আই

### ৬ষ্ঠ টি২০আই

## তথ্যসূত্র

## বহিঃসংযোগ

বিষয়শ্রেণী:২০১৯-এ স্কটিশ ক্রিকেট
বিষয়শ্রেণী:২০১৯-এ আইরিশ ক্রিকেট
বিষয়শ্রেণী:২০১৯-এ ওলন্দাজ ক্রিকেট
বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা
বিষয়শ্রেণী:নেদারল্যান্ডসে আন্তর্জাতিক ক্রিকেট সফর
বিষয়শ্রেণী:স্কটল্যান্ডে আন্তর্জাতিক ক্রিকেট সফর
বিষয়শ্রেণী:নেদারল্যান্ডস ক্রিকেট দলের বিদেশ সফর
লালবিহারী ভট্টাচার্য

**লালবিহারী ভট্টাচার্য** একজন ভারতীয় রাজনীতিবিদ ছিলেন। তিনি ১৯৮২ সাল থেকে ১৯৮৭ সাল পর্যন্ত পশ্চিমবঙ্গ বিধানসভায় বড়জোড়া বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি ২০১৯ সালের ১৫ আগস্ট ৮১ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:১৯৩০-এর দশকে জন্ম
বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭
হোত্তাগুলি

**হোত্তাগুলি** গ্রাম বাংলার মানুষের কাছে খুব জনপ্রিয় একটি খেলা । এটি খেলার সরঞ্জাম হল বাশের কঞ্চি । ১.৫ থেকে ২.০ ফুট কঞ্চিকে বলে হৈাত্তা এবং ৬ ইঞ্চির কঞ্চিকে গুলি । এটি খেলতে দুই বা তার চেয়ে বেশি লোকের প্রয়োজন হয় । শিশু কিশোরদের কাছে এই খেলাটি অধিক জনপ্রিয় । আমাদের দেশে যশোর জেলার চৌগাছা এলাকায় এই খেলাটি দেখা যায় । ডাংগুলির সাথে এই খেলাটির বেশ মিল রয়েছে ।

বিষয়শ্রেণী:বাংলাদেশে ক্রীড়া
আর্নেস্ট বেভিন

**আর্নেস্ট বেভিন** (৯ মার্চ ১৮৮১ - ১৪ এপ্রিল ১৯৫১) ছিলেন একজন ব্রিটিশ রাজনীতিবিদ, ট্রেড ইউনিয়ন নেতা, এবং শ্রম রাজনীতিবিদ। তিনি ১৯২২-৪০ সালে শক্তিশালী পরিবহন ও সাধারণ শ্রমিক ইউনিয়ন সাধারণ সম্পাদক এর সহ-প্রতিষ্ঠা ও দায়িত্ব পালন করেছিলেন এবং শ্রমমন্ত্রী হিসাবে কাজ করেছিলেন। যুদ্ধকালীন জোট সরকার। তিনি ন্যূনতম ধর্মঘট ও বাধাগ্রস্থ হয়ে সশস্ত্র পরিষেবা এবং গার্হস্থ্য শিল্প উৎপাদন উভয়ের জন্য ব্রিটিশ শ্রম সরবরাহ সর্বাধিকায়নে সাফল্য অর্জন করেছিলেন। তার সবচেয়ে গুরুত্বপূর্ণ ভূমিকা পররাষ্ট্রসচিব যুদ্ধ-পরবর্তী শ্রম সরকার এ ১৯৪৫-৫৫ সালে এসেছিল। তিনি আমেরিকান আর্থিক সহায়তা অর্জন করেছিলেন, কমিউনিজম এর তীব্র বিরোধিতা করেছিলেন এবং ন্যাটো তৈরিতে সহায়তা করেছিলেন। বেভিনের আমলে ম্যান্ডেট এবং ইস্রায়েলের রাজ্য তৈরির বিষয়টিও দেখা গেছে। তার জীবনী লেখক, অ্যালান বুলক বলেছেন যে বেভিন ক্যাসেলরিয়াঘ, ক্যানিং এবং বিদেশী সচিবদের রেখার শেষ হিসাবে দাঁড়িয়েছেন। পামারস্টন উনিশ শতকের প্রথমার্ধে এবং ব্রিটিশ শক্তি হ্রাসের কারণে তার কোনও উত্তরসূরি নেই।

## তথ্যসূত্র

বিষয়শ্রেণী:১৮৮১-এ জন্ম
বিষয়শ্রেণী:১৯৫১-এ মৃত্যু
বিষয়শ্রেণী:ওয়েস্টমিনস্টার অ্যাবিতে সমাধিস্থ
বিষয়শ্রেণী:ব্রিটিশ পররাষ্ট্র বিষয়ক রাষ্ট্র সচিব
বিষয়শ্রেণী:ব্রিটিশ সমাজতান্ত্রিক বিরোধী
বিষয়শ্রেণী:পরিবহন ও সাধারণ শ্রমিক ইউনিয়নের সাধারণ সম্পাদক
বিষয়শ্রেণী:পরিবহন ও সাধারণ শ্রমিক ইউনিয়ন সমর্থিত সংসদ সদস্য
বিষয়শ্রেণী:যুক্তরাজ্যের শ্রমমন্ত্রী
বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য
বিষয়শ্রেণী:লর্ড প্রিভি সিল
বিষয়শ্রেণী:ট্রেড ইউনিয়ন কংগ্রেসের সাধারণ পরিষদের সদস্য
বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:অ্যাটলি সরকারের মন্ত্রী, ১৯৪৫-১৯৫১
বিষয়শ্রেণী:চার্চিল যুদ্ধকালীন সরকারের মন্ত্রী, ১৯৪০-১৯৪৫
বিষয়শ্রেণী:ট্রেড ইউনিয়ন কংগ্রেসের সভাপতি
বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫
বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০
বিষয়শ্রেণী:যুক্তরাজ্যের সংসদ সদস্য ১৯৫০-১৯৫১
বিষয়শ্রেণী:ব্রিটিশ ফ্যাসিবাদ বিরোধী
বিষয়শ্রেণী:ব্রিটিশ সাম্যবাদ বিরোধী
হেনরি মাসগ্রোভ

**হেনরি হ্যারি আলফ্রেড মাসগ্রোভ** (; জন্ম: ২৭ নভেম্বর, ১৮৫৮ - মৃত্যু: ২ নভেম্বর, ১৯৩১) সারের সারবিটন এলাকায় জন্মগ্রহণকারী ইংরেজ বংশোদ্ভূত প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন **হ্যারি মাসগ্রোভ** নামে পরিচিত **হেনরি মাসগ্রোভ**।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।

## খেলোয়াড়ী জীবন
১৮৮১-৮২ মৌসুম থেকে ১৮৮৭-৮৮ মৌসুম পর্যন্ত হেনরি মাসগ্রোভের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হেনরি মাসগ্রোভ। ১ জানুয়ারি, ১৮৮৫ তারিখে সফরকারী ইংল্যান্ড দলের বিপক্ষে উইলিয়াম ব্রুস, জন ট্রাম্বল, এফি জার্ভিস, রোল্যান্ড পোপ, আলফ্রেড মার, হ্যারি মাসগ্রোভ, জ্যাক ওর‍েল, স্যাম মরিস ও ডিগার রবার্টসনের একযোগে টেস্ট অভিষেক ঘটেছিল। খেলায় তিনি ৪ ও ৯ রান তুলেন। ঐ খেলায় তার দল ১০ উইকেটের ব্যবধানে পরাজিত হয়। এরপর আর তাকে কোন টেস্টে অংশগ্রহণ করতে দেখা যায়নি। এটিই তার একমাত্র টেস্টে অংশগ্রহণ ছিল।

## ব্যক্তিগত জীবন
ক্রিকেট খেলা থেকে অবসর গ্রহণের পর ব্যবস্থাপকের ভূমিকায় অবতীর্ণ হয়েছিলেন। ১৮৯৬ সালে অস্ট্রেলিয়া জাতীয় ক্রিকেট দলকে নিয়ে ইংল্যান্ড গমন করেছিলেন।

২ নভেম্বর, ১৯৩১ তারিখে নিউ সাউথ ওয়েলসের ডার্লিংহার্স্ট এলাকায় ৭২ বছর বয়সে হেনরি মাসগ্রোভের দেহাবসান ঘটে।

## তথ্যসূত্র

## আরও দেখুন
* টাপ স্কট
* শেফিল্ড শিল্ড
* উইলিয়াম ব্রুস
* এক টেস্টের বিস্ময়কারী
* কুইন্সল্যান্ড ক্রিকেট দল
* অস্ট্রেলীয় টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৫৮-এ জন্ম
বিষয়শ্রেণী:১৯৩১-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:অস্ট্রেলিয়ায় ইংরেজ অভিবাসনকারী
বিষয়শ্রেণী:অস্ট্রেলীয় ক্রিকেট প্রশাসক
বিষয়শ্রেণী:অস্ট্রেলীয় উপনিবেশে ইংরেজ অভিবাসনকারী
কিম ফিলবি

**হ্যারল্ড অ্যাড্রিয়ান রাসেল "কিম" ফিলবি** (ইংরেজি: Kim Philby)(১ জানুয়ারি ১৯১২ - ১১ মে ১৯৮৮) ছিলেন একজন ব্রিটিশ গোয়েন্দা কর্মকর্তা এবং সোভিয়েত ইউনিয়ন এর জন্য ডাবল এজেন্ট। ১৯৬৩ সালে, তিনি কেমব্রিজ ফাইভ, দ্বিতীয় বিশ্বযুদ্ধ এবং সোভিয়েত ইউনিয়নের কাছে স্নায়ুযুদ্ধ প্রথমদিকে তথ্য প্রেরণকারী একটি গুপ্তচর বলয়ের সদস্য হিসাবে প্রকাশিত হয়েছিল। । পাঁচটির মধ্যে ফিলবি সোভিয়েতদের গোপন তথ্য সরবরাহে সবচেয়ে সফল ছিলেন বলে মনে করা হয়।

## তথ্যসূত্র

বিষয়শ্রেণী:১৯১২-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:সোভিয়েত স্পাই
বিষয়শ্রেণী:ঔপনিবেশিক ভারতে ব্রিটিশ ব্যক্তি
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:ব্রিটিশ সাম্যবাদী
বিষয়শ্রেণী:ইংরেজ পুরুষ সাংবাদিক
বিষয়শ্রেণী:কেজিবি কর্মকর্তা
বলুহর মৎস্য প্রকল্প

**বলুহর মৎস্য প্রজেক্ট** বাংলাদেশের বৃহৎ মৎস প্রকল্পগুলো গুলোর মধ্যে একটি মৎস্য প্রকল্প। এটি ঝিনাইদহ জেলার কোঁটচাদপুর উপজেলার বলুহর ইউনিয়ানে অবস্থিত । পর্যটন কেন্দ্র হিসেবে দর্শনার্থীদের আনাগোনাও এতে রয়েছে।  এ প্রকল্পে সরকারিভাবে দেশি বিদেশি বিভিন্ন মাছ নিয়ে গবেষণা করা হয় ।  বাংলাদেশের দক্ষিণাঞ্চলের  সর্ববৃহৎ মৎস্য প্রকল্প হিসেবেও এর পরিচিতি রয়েছে । 

## তথ্যসূত্র

বিষয়শ্রেণী:ঝিনাইদহ জেলার দর্শনীয় স্থান
বিষয়শ্রেণী:কোটচাঁদপুর উপজেলা
আরব্রোথ

**আরব্রোথ, স্কটল্যান্ড** (  ) অথবা **Aberbrothock** (   ) একটি পূর্বের রাজকীয় এবং স্কটল্যান্ডের অ্যাঙ্গাসের কাউন্সিল এলাকার বৃহত্তম শহর এবং এর জনসংখ্যা ২৩,৯০২ জন।  এটি উত্তর সমুদ্র উপকূলে প্রায়  ডান্ডির পূর্ব-উত্তরপূর্বে এবং  দক্ষিণ-দক্ষিণ পশ্চিমে আবারডিন ।

যদিও এলাকায় এখন শহরে যে ফিরে তারিখগুলি দখল করে নিষ্পত্তির জন্য প্রমাণ লৌহযুগ, একটি শহর হিসেবে আরব্রোথ, স্কটল্যান্ড ইতিহাসে শুরু উচ্চ মধ্যযুগ পত্তনের সঙ্গে আরব্রোথ, স্কটল্যান্ড অ্যাবে 1178 হবে। আরব্রোথ শিল্প বিপ্লবকালে উল্লেখযোগ্যভাবে বৃদ্ধি পেয়েছিল যা প্রথমদিকে শণ এবং দ্বিতীয়ত পাট শিল্প ও প্রকৌশল খাতের প্রসারণের কারণে ঘটেছিল। 1839 সালে একটি নতুন বন্দর নির্মিত হয়েছিল এবং 20 তম শতাব্দীর মধ্যে আরব্রোথ স্কটল্যান্ডের অন্যতম বৃহত ফিশিং বন্দরে পরিণত হয়েছিল।

## জলবায়ু
আরব্রোথের একটি সাধারণ ব্রিটিশ সামুদ্রিক জলবায়ু রয়েছে যা সমুদ্রের দ্বারা এর অবস্থান দ্বারা প্রচুরভাবে প্রভাবিত হয়।  

## ছবিঘর

চিত্র:Arbroath Abbey 1.jpg|আরব্রোথ অ্যাবে
চিত্র:Arbroath Beach with Seaweed.jpg|পূর্ব আরব্রোথ সৈকত
চিত্র:Arbroath Railway Station 01.JPG|আরব্রোথ রেলওয়ে স্টেশন, প্ল্যাটফর্ম 1
চিত্র:Arbroath Lifeboat. - panoramio.jpg|আরব্রোথ আরএনএলআই নৌকা স্টেশন
চিত্র:Hospitalfield house.jpg|হাসপাতালফিল্ড হাউস
চিত্র:Arbroath Smokies - geograph.org.uk - 361994.jpg|স্থানীয় সুস্বাদুতা: আরব্রোথ স্মোকি
চিত্র:Arbroath Red Sandstone Cliffs.jpg|আরব্রোথ স্যান্ডস্টোন ক্লিফস
চিত্র:Sco-Arbroath Burns statute.JPG|স্থানীয় গ্রন্থাগার
চিত্র:Signal Tower Museum - geograph.org.uk - 1095072.jpg|সিগন্যাল টাওয়ার
চিত্র:Bell Rock Lighthouse.jpg|বেল রক বাতিঘর
চিত্র:Arbroath Keptie Pond.jpg|ওল্ড ওয়াটার-টাওয়ার সহ কেপ্টি পুকুর
চিত্র:Arbroath War Memorial - geograph.org.uk - 744279.jpg|আরব্রোথ দ্বিতীয় বিশ্বযুদ্ধের স্মৃতিসৌধ


## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
ইসরায়েলের পারমাণবিক অস্ত্র

থাম্ব|upright=1.5|১১ই নভেম্বর, ১৯৬৮-এ মার্কিন করোনা স্যাটেলাইট দিয়ে দেখা যায় যে ডিমোনা কমপ্লেক্সটি সম্পন্ন হয়েছে
ইসরায়েল উল্লেখযোগ্য সংখ্যক পারমাণবিক অস্ত্রের অধিকারী বলে বিশ্বাস করা হয়। ইসরায়েলের স্টকপাইল পত্রিকার হিসাবে, দেশটির হাতে আনুমানিক ৮০ থেকে ৪০০টি পারমাণবিক বিস্ফোরকমুখ (ওয়ারহেড) রয়েছে। তারা সেগুলিকে বিমান থেকে ব্যবহারসহ আরও বেশ কয়েকটি পদ্ধতিতে ব্যবহারের ক্ষমতা রাখে বলে মনে করা হয়। পদ্ধতিগুলির মধ্যে ডুবোজাহাজ থেকে উৎক্ষিপ্ত ক্রুজ ক্ষেপণাস্ত্র এবং জেরিকো ধারার আন্তঃমহাদেশীয় নিক্ষেপী ক্ষেপণাস্ত্র পদ্ধতি দুইটি অন্যতম। দেশটি ১৯৬৬ সালের শেষের দিকে বা ১৯৬৭ সালের প্রথম দিকে প্রথম পারমাণবিক অস্ত্র তৈরি করে বলে মনে করা হয়। ফলে দেশটিকে পারমাণবিক অস্ত্র নির্মাণের ইতিহাসে বিশ্বের ষষ্ঠ দেশ হিসাবে বিবেচনা করা হয়।
তবে ইসরায়েল পারমাণবিক অস্ত্র আছে কি না, সে ব্যাপারে ইচ্ছাকৃতভাবে অস্পষ্টতার নীতি বজায় রেখেছে, আনুষ্ঠানিকভাবে কখনও পারমাণবিক অস্ত্র থাকার বিষয়টি অস্বীকার বা স্বীকার না করে এর পরিবর্তে বছরের পর বছর ধরে দেশটি পুনরাবৃত্তি করে আসছে যে "ইসরায়েল মধ্যপ্রাচ্যে পারমাণবিক অস্ত্র প্রবর্তনকারী প্রথম দেশ হবে না।" ইসরাইলও পারমাণবিক অস্ত্রের অপসারণ (এনপিটি) চুক্তিতে স্বাক্ষর করতে অস্বীকৃতি জানিয়েছে, আন্তর্জাতিক চাপ সত্ত্বেও এটি বলেছে যে এটি তাদের জাতীয় সুরক্ষা স্বার্থের পরিপন্থী হবে। 

এরপরেও ইসরায়েল অন্যান্য আঞ্চলিক শক্তিধর দেশগুলোর নিজস্ব পারমাণবিক অস্ত্র অর্জনের ক্ষমতা অস্বীকার করে পাল্টা বিস্তার ও প্রতিরোধমূলক ধর্মঘটের মতবাদ তৈরি করেছিল। ইসরায়েলি বিমানবাহিনী অপেরা অভিযান ও অর্চার্ড অভিযান পরিচালনা করে যথাক্রমে ১৯৮১ ও ২০০০ সালে ইরাকের এবং সিরিয়ার পারমাণবিক চুল্লিগুলি ধ্বংস করে দিয়েছিল। ২০১০ সালে ইরাকের পারমাণবিক স্থাপনাগুলিকে মারাত্মকভাবে ক্ষতিগ্রস্ত করা স্টক্সনেট ম্যালওয়্যারটি ইসরায়েল তৈরী করেছিল বলে মনে করা হয়। ২০১৯ সালের হিসাব অনুযায়ী ইসরায়েল মধ্যপ্রাচ্যের একমাত্র দেশ যা পারমাণবিক অস্ত্রের অধিকারী।

"শিমশোন বিকল্প" বলতে ইসরায়েলে যে দেশটির সেনা আক্রমণ করেছে অথবা ইসরায়েলের বেশিরভাগ অংশকে ধ্বংস করেছে সেই দেশটির বিরুদ্ধে "শেষ অবলম্বন" হিসেবে পারমাণবিক অস্ত্র দিয়ে ব্যাপক প্রতিশোধ নেওয়ার প্রতিরোধ কৌশলকে বোঝায়।

ইসরায়েল ১৯৪৮ সালে স্বাধীনতা ঘোষণার পর পরই পারমাণবিক অস্ত্র নিয়ে গবেষণা শুরু করে এবং ফ্রান্সের সহযোগিতায় গোপনে শিমোন পেরেসের নেতৃত্বে নেগেভ মরুভূমিতে পারমাণবিক গবেষণা কেন্দ্র গড়ে তোলা শুরু করে। ১৯৫০-এর দশকে তারা দিমোনা শহরের নিকটে একটি পারমাণবিক চুল্লি এবং প্রক্রিয়াজাতকরণ কারখানা স্থাপন করে। অস্ত্র কর্মসূচির প্রথম বিস্তৃত বিবরণটি ১৯৬৫ সালের ৫ই অক্টোবর তারিখে প্রকাশিত হয়েছিল এবং এই কেন্দ্রটিতে পূর্বে নিযুক্ত কারিগর মুরডচাই ভানুনুর কাছ থেকে প্রকাশিত সংবাদ প্রকাশিত হয়েছিল। ভানুনুকে তৎক্ষণাৎ মোসাদ দ্বারা অপহরণ করে ইসরায়েলে ফিরিয়ে আনা হয়েছিল এবং তাকে রাষ্ট্রদ্রোহী ও গুপ্তচরবৃত্তির জন্য ১৮ বছরের কারাদণ্ডে দণ্ডিত করা হয়েছিল।

## তথ্যসূত্র

বিষয়শ্রেণী:দেশ অনুযায়ী পারমাণবিক অস্ত্র
বিষয়শ্রেণী:ইসরায়েলের পারমাণবিক অস্ত্র কর্মসূচি
দীপক ভট্টাচার্য

**দীপক ভট্টাচার্য** একজন ভারতীয় রাজনীতিবিদ ছিলেন। তিনি ১৯৭৮ সাল থেকে ১৯৮৩ সাল পর্যন্ত আসাম বিধানসভায় হাইলাকান্দি বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি ২০১৯ সালের ২৯ জানুয়ারি ৭৯ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:বাঙালি রাজনীতিবিদ
বিষয়শ্রেণী:২০১৯-এ মৃত্যু
বিষয়শ্রেণী:আসামের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:আসাম বিধানসভার সদস্য ১৯৭৮-১৯৮৩
খন্দকার হাসিবুল কবির

**খোন্দকার হাসিবুল কবির** একজন বাংলাদেশী ল্যান্ডস্কেপ স্থপতি এবং স্থাপত্য শিল্পী যিনি গ্রামীণ ও টেকসই আর্কিটেকচারে ব্র্যাক এবং গ্রামীণ এর মতো বাংলাদেশী উন্নয়ন সংস্থার সাথে কাজ করেন। ২০০৭ সালে তিনি প্রথমে "দি প্ল্যাটফর্ম অফ হোপ" ( *আশার মাচা* ) প্রস্তাব করেছিলেন যখন তিনি বস্তিতে পরিবার নিয়ে ব্যক্তিগতভাবে চলে আসেন এবং একটি সম্প্রদায়ের জায়গার নকশা করেছিলেন। এটি নিউইয়র্ক শহরের কুপার – হুইট, জাতীয় নকশা যাদুঘরে প্রদর্শিত হয়েছিল। তিনি জার্মান রুদ্রপুর আনা হেরঞ্জারের সাথে বাংলাদেশের রুদ্রপুরের এমইটিআই হ্যান্ডমেড স্কুলে কাজ করেছিলেন যার জন্যে ২০০৭ আর্কিটেকচারের জন্য আগা খান পুরস্কার পান।

## শিক্ষা
কবির ২০০ সালে  বাংলাদেশ প্রকৌশল ও প্রযুক্তি বিশ্ববিদ্যালয় থেকে স্নাতকোত্তর ডিগ্রি অর্জন করেন এবং পরবর্তীতে যুক্তরাজ্যের শেফিল্ড বিশ্ববিদ্যালয়ে পড়াশোনা করেন যেখানে ২০০৫ সালে তিনি মাস্টার অব আর্কিটেকচার ডিগ্রি লাভ করেন, সেখানে তিনি গবেষণা করেন "হোমস্টিটিড"। বাংলাদেশের প্লাবনভূমিতে উদ্ভিদ-সম্প্রদায়ের আড়াআড়ি সম্ভাব্য ব্যবহারের জন্য "। তিনি ২০০৩ সালে সুইডেনের লন্ড ইউনিভার্সিটি এবং  "ছোট আকারের সংগঠিত স্বনির্ভর আবাসন" এর জন্য কোস্টারিকাতেও পড়াশোনা করেছিলেন। তিনি ২০০৫ সালে স্থাপত্য শিল্প বিষয়ের প্রভাষক হিসাবে ব্র্যাক বিশ্ববিদ্যালয়ে যোগদান করেন । 

## নকশা
গুলশান লেকের উপর বিস্তৃত একটি প্ল্যাটফর্ম তৈরির জন্য কবির স্থানীয় এক ছুতার এবং বাঁশের শ্রমিককে ব্যবহার করেছিলেন এবং সেতুর সাথে বাগানের সাথে সংযুক্ত করেছিলেন। "প্ল্যাটফর্ম অফ হোপ", ১৮ বাই ৩৬ ফুট পরিমাপের একটি উন্মুক্ত অঞ্চল হিসাবে কাজ করে যেখানে ঢাকার বস্তিদের স্থানীয় শিশুরা খেলতে জড়ো হতে পারে। এটি একটি ছোট গ্রন্থাগারও সজ্জিত। যে বস্তিটি ১২০,০০০ মানুষের বাসস্থান, এটি বাংলাদেশের রাজধানী ঢাকার বৃহত্তম বস্তি। শহরের কেন্দ্রে অবস্থিত, এটি একটি ক্রমবর্ধমান সমৃদ্ধ পাড়া এবং একটি হ্রদ দ্বারা সজ্জিত, এবং জনসংখ্যার ঘনত্বের ফলে উন্মুক্ত জমি হ্রাস পেয়েছে। ইউএনইপি অনুসারে, ২০১৫ সালের মধ্যে  ঢাকা বিশ্বের দ্বিতীয় বৃহত্তম শহর হবে। 

## তথ্যসূত্র

## বহিঃসংযোগ
* খন্দকার হাসিবুল কবির এ ArchNet 
* ব্র্যান্ড বিশ্ববিদ্যালয়ে খোন্দকার হাসিবুল কবির প্রোফাইল 
* বৈশিষ্ট্য নিবন্ধ: *[[দ্য ডেইলি স্টার|প্রতিদিনের তারকা]]* কে। হাসিবুল কবিরের বাচ্চা আত্মায় বাগানের বীজ 

বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী স্থপতি
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:১৯৯৫-এ জন্ম
ফোর্টহিল

**ফোর্টহিল** হল ব্রটি ফেরি, ডানডি, স্কটল্যান্ডে অবস্থিত একটি ক্রিকেট মাঠ । ১৮৮৪ সাল থেকে ক্রিকেটের জন্য এটি ব্যবহার করা হচ্ছে, যখন ফোরফায়ার সেখানে আবারডিনশায়ার খেলেছে।  স্কটল্যান্ড ১৯১৩ সালে নর্দাম্পটনশায়ার খেলে প্রথম মাঠটি ব্যবহার করে।

১৯২৪ থেকে ১৯৯৯ সালের মধ্যে এই গ্রাউন্ডে ছয়টি প্রথম-শ্রেণীর ম্যাচ অনুষ্ঠিত হয়েছিল।  প্রথমটি ১৯২৪ সালে স্কটল্যান্ডের সাথে আয়ারল্যান্ড খেলেছিল। সফরকারী ভারতীয়রা ১৯৩২ সালে সেখানে প্রথম শ্রেণির ম্যাচে স্কটল্যান্ডের সাথে খেলেছিল। এর পর প্রায় ২০ বছর পরে ১৯৫১ সালে স্কটল্যান্ডের সাথে ওরচেস্টারশায়ার খেলে প্রথম-শ্রেণীর ক্রিকেটকে ফোর্টহিলে ফিরেয়ে নিয়ে আসে। মাঠটি পরে ১৯৭৮ সালে নিউজিল্যান্ড সফরকালে এবং ১৯৯২ সালে আয়ারল্যান্ড সফরকালে ব্যবহার করা হয়।  বিংশ শতাব্দীতে মাঠটি প্রথম-শ্রেণীর ক্রিকেট নয় এমন অনেক সফরকারী দলের খেলা আয়োজন করেছে 

ফোর্টহিল এখনও ফোরফারশায়ার ক্রিকেট ক্লাবের হোম গ্রাউন্ড। 

## তথ্যসূত্র

## বহিঃসংযোগ

* ESPNcricinfo এ ফোর্টহিল, ডান্ডি 
* ফোর্টহিল, ক্রিকেটআরকাইভে ডান্ডি

বিষয়শ্রেণী:স্কটল্যান্ডের ক্রিকেট মাঠ
কিং অব দ্য রিং

**কিং অব দ্য রিং** হলো ডাব্লিউডাব্লিউই ভিত্তিক একটি পে-পার-ভিউ অনুষ্ঠান। এটি ডাব্লিউডাব্লিউই এর একটি বার্ষিক পে-পার-ভিউ অনুষ্ঠান, যা ১৯৯৩ সাল থেকে চলে আসছে।

টুর্নামেন্টটি ২০০৬ সাল এর পূর্বে স্ম্যাকডাউন লাইভ এর একটি এক্সক্লুসিভ অনুষ্ঠান ছিলো।কিন্তু ২০০৬ সাল থেকে র এবং স্ম্যাকডাউন উভয় ব্র‍্যান্ডের সুপারস্টারগণ এতে অংশ নিতে পারে। ২০০৮ এবং ২০১৫(ব্র‍্যান্ডভিত্তিকহীন টুর্নামেন্ট) সালে এই টুর্নামেন্ট এ ইসিডাব্লিউ এর সুপারস্টাররাও অংশ নিয়েছিলেন।

## ইতিহাস
কিং অব দ্য রিং এমন একটি অনুষ্ঠান যেখানে ১৬ জন কুস্তিগির "সিঙ্গেল এলিমিনেশন ব্র‍্যাকেট" পদ্ধতিতে কুস্তি লড়েন। যখন কোনো কুস্তিগির বন্ধনিতে থাকা তার বিপক্ষ প্রতিযোগিকে হাড়িয়ে দেন, তখন পূর্বের বিজয়ী প্রতিযোগীর সাথে লড়াই করার সু্যোগ পান। অন্তিম বিজয়ী কুস্তিগিরকে অফিশিয়ালভাবে বিজয়ীর মুকুট পড়িয়ে দেওয়া হয়। কিং অব দ্য রিংকে ডাব্লিউডাব্লিউই এর সবচেয়ে বড় ৫ বার্ষিক পে-পার-ভিউ অনুষ্ঠানের মধ্যে একটি হিসেবে ধরা হয়। এর অপর চার অনুষ্ঠান হলো রয়্যাল রাম্বল, রেসলম্যানিয়া,সামারস্ল্যাম এবং সার্ভাইভার সিরিজ।

কিং অব দ্য রিং ডাব্লিউডাব্লিউই এর একমাত্র পে-পার-ভিও অনুষ্ঠান, যার একটি সিসনও ম্যাডিসন স্কয়ার গার্ডেন এ অনুষ্ঠিত হয়নি।

## কিং অব দ্য রিং ইভেন্টের তারিখ এবং জায়গা

## তথ্যসূত্র
আজব গাঁয়ের আজব কথা

***আজব গাঁয়ের আজব কথা*** একটি বাংলা হাস্যরসাত্বক চলচ্চিত্র যার পরিচালক তপন সিংহ। এটি শীর্ষেন্দু মুখোপাধ্যায়ের শিশুদের উপন্যাস *নবীগঞ্জের দৈত্য* অনুসারে শ্রী ভেঙ্কটেশ ফিল্মস দ্বারা নির্মিত ও ১৯৯৮ সালে প্রকাশিত। ছায়াছবির চিত্রগ্রাহক ছিলেন সৌমেন্দু রায়।

## কাহিনী
নবীগঞ্জ গ্রামের রাজা বীরচন্দ্র থাকেন। তার রাজপাট না থাকলেও গ্রামের মানুষ তাকে ভালবাসে ও রাজা বলেই ডাকে। এই গ্রামে অনেক অদ্ভুত লোকের বাস। তাদের মধ্যে প্রবীণ পুরোহিত, শিক্ষক দুখহরণ বাবু অন্যতম। একদিন কিংকর নামের দৈত্যাকৃতি একটি লোক এসে রাজবাড়িতে আশ্রয় নেয়, জানা যায় সে স্মৃতিভ্রংশ হয়েছে। গ্রামের মানুষ অনেক চেষ্টা করেও তার পরিচয় জানতে পারেনা। অন্যদিকে একদল ডাকাত রাজবাড়ীর গুপ্তধনের লোভে গ্রামে হানা দেয়। নিরীহ শিক্ষক দুখহরণের ওপর ভৌতিক ক্ষমতা ভর করে, তিনি ও গ্রামবাসীরা মিলে ডাকাতদলকে পরাস্ত করেন। ডাকাতরা কিংকরকে হত্যা করতেই এসেছিল, কারণ কিংকরের পিতা ছিল রাজ পরিবারের অন্যতম বিশ্বস্ত কর্মচারী।

## অভিনয়
* সৌমিত্র চট্টোপাধ্যায় - বীরচন্দ্র
* মনোজ মিত্র - পুরোহিত
* দেবশ্রী রায়
* দেবেশ রায়চৌধুরী - দুখহরণ
* কৌশিক সেন
* রজতাভ দত্ত
* নির্মল কুমার

## তথ্যসূত্র

বিষয়শ্রেণী:১৯৯৮-এর চলচ্চিত্র
বিষয়শ্রেণী:১৯৯৮-এর ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:শীর্ষেন্দু মুখোপাধ্যায়ের সাহিত্যকর্ম অবলম্বনে নির্মিত চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:ভারতীয় শিশুতোষ চলচ্চিত্র
গিয়াসউদ্দিন ইসলামিক মডেল কলেজ

**গিয়াসউদ্দিন ইসলামিক মডেল কলেজ** বাংলাদেশের নারায়ণগঞ্জে অবস্থিত একটি শিক্ষাপ্রতিষ্ঠান। ২০১০ সালের ১৪ জানুয়ারি প্রতিষ্ঠানটি যাত্রা শুরু করে। আনুষ্ঠানিকভাবে কলেজের পাঠদান শুরু করা হয় একই বছরের ১ জুলাই।

প্রতিষ্ঠানটি ঢাকা-চট্রগ্রাম মহাসড়কের মুক্তিস্বরণী গেইট থেকে আনুমানিক ৪৫০ ফুট দক্ষিণ পার্শ্বে, ডেমরা-নারায়ণগঞ্জ রোডের আনুমানিক ৬০০ ফুট পশ্চিম পার্শ্বে, নারায়ণগঞ্জ জেলার, সিদ্ধিরগঞ্জ থানাস্থ, হিরাঝিল এলাকার রোড নং ০২ এর উত্তর পার্শ্বে অবস্থিত।

## পাঠ্যক্রম
* উচ্চমাধ্যমিক (বিজ্ঞান, মানবিক ও ব্যবসায় স্টাডিজ)

## তথ্যসূত্র

বিষয়শ্রেণী:নারায়ণগঞ্জ জেলার মহাবিদ্যালয়
বিষয়শ্রেণী:২০১০-এ প্রতিষ্ঠিত বিশ্ববিদ্যালয় ও কলেজ